
	הוספת סעיף 3ג
	1.
	[bookmark: _Toc501008957][bookmark: _Toc501008967]בחוק זכויות הדייר בדיור הציבורי, התשנ"ח–1998[footnoteRef:2], אחרי סעיף 3ב יבוא: [2:  ס"ח התשנ"ח, עמ' 278.] 


	
	
	"אי שלילת זכאות למגורים בדירה ציבורית בשל תשלום מזונות
	3ג.
	לא תיפגע זכות של יחיד למגורים בדירה ציבורית בשל זכאות לתשלום מזונות כמשמעותו בחוק המזונות (הבטחת תשלום), התשל"ב–1972[footnoteRef:3]; לעניין זה, "יחיד" – כהגדרתו בחוק הבטחת הכנסה, התשמ"א–1980[footnoteRef:4]." [3:  ס"ח התשל"ב, עמ' 87.]  [4:  ס"ח התשמ"א, עמ' 30.] 



דברי הסבר
כיום, אם יחידנית המקבלת קצבת הבטחת הכנסה או קצבת השלמת הכנסה זכאית לדירה בדיור הציבורי. לעומת זאת, אם יחידנית המקבלת תשלום מזונות מהמוסד לביטוח לאומי, לא זכאית לקבל קצבאות הבטחת הכנסה או השלמת הכנסה, ולכן אינה זכאית לדירה בדיור הציבורי. הבדל זה הוא שרירותי שכן מצבן הכלכלי של שתי המשפחות הללו הוא זהה. כך, יוצא שהמצב כיום מביא לחוסר צדק ולהפליה של נשים יחידניות המקבלות קצבת מזונות. מיצוי כושר ההשתכרות של נשים אלה אינו נבחן כלל, וזכאותן נפסלת על הסף. קבוצה זו של נשים היא אחת מהקבוצות המוחלשות ביותר בחברה הישראלית, ומכאן החשיבות המוגברת של תיקון המוצע.
מדיניות הקובעת שהאימהות היחידניות המקבלות קצבת הבטחת הכנסה זכאיות לדיור ציבורי, ובאותה העת מותירה את ציבור האימהות היחידניות המקבלות תשלום מזונות ללא זכאות דיור ציבורי, הינה מדיניות מפלה הדורשת תיקון. גם בהיעדר כוונה להפלות, התוצאה מדברת בעד עצמה ודורשת טיפול ראוי ושוויוני. הצעת חוק זו נועדה לשנות מצב עגום זה ולתקן את העוול שנגרם לאימהות יחידניות המקבלות מהמוסד לביטוח לאומי תשלום מזונות.
לפיכך, מוצע לקבוע כי לא תישלל זכאותן של אימהות יחידניות ומשפחותיהן לדיור ציבורי בשל זכאות לתשלום מזונות לפי חוק המזונות (הבטחת תשלום), התשל"ב–1972.
הצעות חוק דומות בעיקרן הונחו על שולחן הכנסת העשרים, על שולחן הכנסת העשרים ואחת ועל שולחן הכנסת העשרים ושלוש על ידי חברת הכנסת קארין אלהרר (פ/4893/20; פ/109/21; פ/1356/23).
הצעות חוק זהות הונחו על שולחן הכנסת העשרים על ידי חברת הכנסת אורלי לוי אבקסיס וקבוצת חברי הכנסת (פ/4861/20) ועל ידי חברת הכנסת עאידה תומא סלימאן וקבוצת חברי הכנסת (פ/5132/20), על שולחן הכנסת העשרים ושתיים על ידי חברת הכנסת אורלי לוי אבקסיס (פ/1363/22), על שולחן הכנסת העשרים ושלוש על ידי חברת הכנסת עאידה תומא סלימאן וקבוצת חברי הכנסת (פ/1359/23), ועל שולחן הכנסת העשרים וארבע על ידי חברת הכנסת עאידה תומא סלימאן וקבוצת חברי הכנסת (פ/843/24) ועל ידי חברת הכנסת אמילי חיה מואטי (פ/2955/24).
הצעת החוק זהה לפ/2955/24 ולפיכך לא נבדקה מחדש על ידי הלשכה המשפטית של הכנסת.

